《题水村图》
元代·从大

钱子守道殊自适，某水某丘藏袖中。有时对客且舒卷，坐我绝袖烟波空。

参差老雁忽飞起，微风欲拂芦苇丛。湾埼寂寥悬网罟，夕阳隐约归渔翁。

远山近山云漠漠，前村后村水重重。适从何来荡雨桨，岩崖浦溆遥相通。

深林蔽亏八九家，竹篱茅户既不同。青天白日机事息，乐此耕饮得古风。

谁言见画独幻影，我欲振衣即往从。因思辋川著摩诘，复想嵩山栖卢鸿。

只今好事空见画，山川缅邈悽遗踪。

作者简介：从大姓未详。元诗癸集戊上有潘从大，宛陵人，不知即此人否。